Сузе су ОК (представа)
Сузе су ОК је позоришна представа коју је режирао Милан Караџић, према истоименом роману чији је писац Мирјана Бобић Мојсиловић.

Извођење представе 
Представа је премијерно изведена у Народном позоришту у Београду 22. марта 1999. године. Представа је у Народном позоришту играна преко шездесет пута а онда је скинута са репертоара. Представа је обновљена 2007. и постављена у Звездара театру, у новој постави одиграна је преко сто пута.

О представи 
Ова представа говори о људима којима је важнија интерпретација живота од његове фактографије. То су сањари, они који се мувају у поезији и око ње, они којима је опис стварности важнији од стварности, и којима је потреба да оставе неки траг о свом постојању важнија од самог постојања. Сузе су ОК је прича о томе – о сузама, страстима, разочарењима, о песницима и њиховим музама, о песмама које никада неће бити написане, и о оној која стиже касно. Костиме је осмислила Ангелина Атлагић, а музику написала Исидора Жебељан.

Садржај представе 
То је прича о Марији Калић, певачици хора Радио Београда у пензији, која обожава поезију и песнике. Између успомена на старог и успешног песника, и стварности - са младим песником од кога много очекује, Марија Калић нам прича причу о свима нама - о љубави, чежњи, разочарењу и тихом сну да за собом оставимо некакав траг.

Реч писца 
Мирјана Бобић Мојсиловић је објаснила да је то "прича о жени која неће да изговори чежњу сваке жене - ако не могу да будем песник, дај ми, Боже, да бар будем поезија".

Ликови у улоге 
Ликови у представи која се изводи у Звездара театру.

Награде 
Награда за представа
 Друга награда публике, 25. Нушићеви дани, Смедерево, 2008.

Тања Бошковић је добила награде
 Награда за најбољег глумца вечери,25. Нушићеви дани, Смедерево, 2008.
 Награда за најбољу женску улогу, 9. Театар фест, Добој, 2008.
 Лауреат Фестивала "Ристо Шишков", Струмице, 2017

Референце 

Представе Народног позоришта у Београду